**PROJEKTS**

#### 2023. gada \_\_\_\_. \_\_\_\_\_\_\_\_ Lēmums Nr. \_\_\_\_

**Par atbalstu projektiem un apropriācijas palielināšanu Daugavpils valstspilsētas pašvaldības iestādes „Daugavpils Novadpētniecības un mākslas muzejs” pamatbudžeta programmā “Eiropas Savienības un citu finanšu instrumentu finansētie projekti/pasākumi’**

Pamatojoties uz Pašvaldību likuma 10. panta pirmās daļas 21. punktu, likuma „Par pašvaldību budžetiem” 30. pantu, Daugavpils domes 2021. gada 23. septembra noteikumu Nr. 5 “Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi, un kontroli” 49.punktu, saskaņā ar „Latgales kultūras programmas 2023” projekta finansēšanas līgumiem Nr. LKP2023/11 un Nr. LKP2023/38, ņemot vērā Daugavpils valstspilsētas pašvaldības domes Izglītības un kultūras jautājumu komitejas 2023.gada \_\_\_. \_\_\_\_\_\_\_\_\_ sēdes atzinumu, Daugavpils valstspilsētas pašvaldības domes Finanšu komitejas 2023.gada \_\_\_. \_\_\_\_\_\_\_\_ sēdes atzinumu, **Daugavpils valstspilsētas pašvaldības dome nolemj:**

1. Atbalstīt Daugavpils valstspilsētas pašvaldības iestādes „Daugavpils Novadpētniecības un mākslas muzejs” (reģ.Nr.90000030377, juridiskā adrese: Rīgas ielā 8, Daugavpilī) Valsts Kultūrkapitāla fonda mērķprogrammas „Latviešu vēsturisko zemju attīstības programma” atbalstītās „Latgales kultūras programmas 2023” projektus:

1.1. Projekts „Grāmatas „Daugavpils mākslinieki” sagatavošanas otrais posms” saskaņā ar 1.pielikumu;

1.2. Projekts „Zinātniskā konference „Latgales māksla" Daugavpils Novadpētniecības un mākslas muzejā" saskaņā ar 2. pielikumu.

2. Veikt apropriācijas palielināšanu Daugavpils valstspilsētas pašvaldības iestādei „Daugavpils Novadpētniecības un mākslas muzejs” pamatbudžeta programmā “Eiropas Savienības un citu finanšu instrumentu finansētie projekti/pasākumi” saskaņā ar 3. pielikumu.

Pielikumā:

1. Projekta „Grāmatas „Daugavpils mākslinieki” sagatavošanas otrais posms” apraksts;
2. Projekta „Zinātniskā konference „Latgales māksla" Daugavpils Novadpētniecības un mākslas muzejā" apraksts.
3. Daugavpils valstspilsētas pašvaldības iestādes „Daugavpils Novadpētniecības un mākslas muzejs” pamatbudžeta programmas „Eiropas Savienības un citu finanšu instrumentu finansētie projekti/ pasākumi” ieņēmumu un izdevumu tāmes un paskaidrojums 2023.gadam.

Daugavpils valstspilsētas pašvaldības domes priekšsēdētājs A. Elksniņš

1. pielikums

Daugavpils valstspilsētas pašvaldības domes

2023.gada \_\_\_.\_\_\_\_\_\_\_\_\_\_ lēmumam Nr.\_\_\_

**Projekta “Grāmatas „Daugavpils mākslinieki” sagatavošanas otrais posms” apraksts.**

|  |  |
| --- | --- |
| **Projekta pieteicējs:** | Daugavpils valstspilsētas pašvaldības iestāde „Daugavpils Novadpētniecības un mākslas muzejs” |
| **Projekta ilgums:** | Projekta īstenošanas sākuma termiņš: 2023. gada 1. jūnijs  Projekta īstenošanas beigu termiņš: 2023. gada 15. decembris |
| **Projekta mērķis:** | Projekta galvenie mērķi:  Ilgtermiņā – popularizēt un veicināt Latgales kultūras mantojuma apzināšanu un saglabāšanu. Skaistā, mūsdienīga dizaina un poligrāfijas izdevumā ļaut iemirdzēties Daugavpils Novadpētniecības un mākslas muzeja (DNMM) vērtībām, celt Latgales iedzīvotāju, kā arī kultūras jomas – mākslinieku un muzeja darbinieku pašapziņu.  Izdot augstvērtīgu DNMM mākslas krājuma reprezentācijas materiālu – grāmatu “Daugavpils mākslinieki”, kas ietvers būtiskākās krājumā esošās mākslas vērtības - kopā ap 60 Daugavpilī gadsimta laikā strādājošo mākslinieku portretus un darbus, izdevuma tirāža 1000 eks.  Izdevums paredzēts visplašākajai mērķauditorijai, tas tiks piedāvāts Latvijas lielākajām bibliotēkām, DNMM muzeja un pašvaldības reprezentācijai. Mērķauditorija ir visi kultūras un radošo industriju interesenti, studenti un citi. |
| **Projekta apraksts:** | Grāmatu paredzēts izdot 2023. gadā – Daugavpils Novadpētniecības un mākslas muzeja 85. jubilejas gadā.  Muzeja mākslas krājums sniedz vispusīgu vēstījumu par Daugavpils novada mākslas attīstību laikā no 1924. gada līdz 2022. gadam, rosinot sabiedrības interesi par Daugavpils reģiona mākslas vēsturi. Mākslas krājumā šobrīd atrodas ap 1000 mākslinieku darbu, kas atspoguļo gadsimtu ilgu laiku posmu Daugavpilī kultūrvēsturiskā griezumā un tā ir unikāla kolekcija šādā kontekstā. Mākslas darbi ir kā laikmeta liecinieki, kas netieši raksturo sabiedrisko dzīvi un arī pārmaiņas kultūras jomā.  Līdz šim nav izveidots neviens mākslas albums, kas apkopotu un prezentētu DNMM mākslas krājumā esošos Daugavpils mākslinieku darbus. Grāmata “Daugavpils mākslinieki” atspoguļos laika posmu 20. -21. gs., kurā tiks ietverti DNMM mākslas krājuma kolekcijas ap 60 mākslinieku darbi (viens autora portrets un 1- 3 autora darbu fotogrāfijas, īsa anotācija par autoru), kuri darbojušies Daugavpilī šajā laika periodā.  Šis projekts ietver grāmatas sagatavošanas otro posmu**:**  grāmatas grafiskā dizaina izveidi, manuskripta papildināšanu un rediģēšanu, tulkošanu, korektūru, maketēšanu.Otrais projekta posms paredz pilnībā sagatavot grāmatas maketu drukāšanai. |
| **Projekta izmaksas:** | VKKF mērķprogrammas „Latviešu vēsturisko zemju attīstības programma” projektu konkursa “Latgales kultūras programma 2023” ietvaros biedrības “Latgales reģiona attīstības aģentūra” dotācija **EUR 4 460.00** (četri tūkstoši četri simti sešdesmit euro, 00 centi) apmērā |
| **Projekta galvenās aktivitātes:** | * rediģēt un papildināt anotācijas par katru mākslinieku līdz 1500 rakstu zīmes, kas ietver svarīgākos biogrāfijas datus, dzimšanas vietu, izglītību, nozīmīgākos darbus Daugavpilī; * tulkot sastādīto tekstu angļu valodā; * veikt manuskripta redakciju un korekciju; * izveidot grāmatas maketu; * nodrošināt projekta publicitātes pasākumus. |

Daugavpils valstspilsētas pašvaldības

domes priekšsēdētājs A.Elksniņš

1. pielikums

Daugavpils valstspilsētas pašvaldības domes

2023.gada \_\_\_.\_\_\_\_\_\_\_\_\_\_ lēmumam Nr.\_\_\_

**Projekta “Zinātniskā konference “Latgales māksla” Daugavpils Novadpētniecības un mākslas muzejā" apraksts.**

|  |  |
| --- | --- |
| **Projekta pieteicējs:** | Daugavpils valstspilsētas pašvaldības iestāde „Daugavpils Novadpētniecības un mākslas muzejs” |
| **Projekta ilgums:** | Projekta īstenošanas sākuma termiņš: 2023. gada 1. jūnijs  Projekta īstenošanas beigu termiņš: 2023. gada 15. decembris |
| **Projekta mērķis:** | Projekta galvenie mērķi:  Ilgtermiņā – popularizēt un veicināt Latgales kultūras mantojuma apzināšanu un saglabāšanu. Interesantā, izglītojošā, mūsdienīgā pasākumā ļaut iemirdzēties Latgales muzeju mākslas vērtībām, celt Latgales iedzīvotāju, kā arī kultūras jomas pārstāvju – mākslinieku un muzeja darbinieku pašapziņu, nodrošināt muzeju jauno pētījumu apmaiņas pieredzi.  Organizēt zinātnisko konferenci “Latgales māksla”. Konferences zinātnisko tēmu loks sniegs iespēju izzināt mākslas izpausmes Latgalē no 20. gadsimta 30. gadiem līdz mūsdienām. Izdot augstvērtīgu DNMM reprezentācijas materiālu – konferences “Latgales māksla” materiālu krājumu. Izdevuma tirāža 100 eksemplāri. Konferences rīkošana kļūs par DNMM ikgadēju tradīciju. |
| **Projekta apraksts:** | Konferenci paredzēts rīkot Daugavpils Novadpētniecības un mākslas muzejā, 2023. gada novembrī – muzeja 85. jubilejas gadā, kā arī Latvijas Republikas 105. proklamēšanas gadadienā.  Zinātniskā konference “Latgales māksla” būs nozīmīgs notikums Latgales reģiona muzeju pētniecības un komunikācijas jomā. Konferences programma būs iekļauti 6 ziņojumi (līdz 30 min.) no dažādiem Latgales muzejiem par Latgales māksliniekiem ar mērķi popularizēt muzeju krājuma mākslas vērtības un veicināt Latgales reģiona muzeju speciālistu jaunus pētījumus, to pieejamību plašai sabiedrībai. Zinātniskā konference papildinās grāmatas “Daugavpils mākslinieki” tapšanas procesu. Konferences plānotais dalībnieku skaits 75 cilvēki.  Paredzēts izdot konferences materiālu krājumu 100 eksemplāru tirāžā, no tiem obligātie eksemplāri tiks nosūti Nacionālajai bibliotēkai, Latgales reģiona muzejiem, kas piedalīsies konferencē u.c. Kā dāvanu to saņems konferences referenti, īpašie muzeja sadarbības partneri un viesi. To paredzēts izmantot Daugavpils Novadpētniecības un mākslas muzeja reprezentācijas vajadzībām. Konferences materiālu krājums pavērs iespējas mākslas interesentiem, pētniekiem, studentiem u.c. iepazīties un izmantot muzeja vērtības un pētījumus savai attīstībai. |
| **Projekta izmaksas:** | VKKF mērķprogrammas „Latviešu vēsturisko zemju attīstības programma” projektu konkursa “Latgales kultūras programma 2023” ietvaros biedrības “Latgales reģiona attīstības aģentūra” dotācija **EUR** **1500,00** (Viens tūkstotis pieci simti euro, 00 centi) apmērā |
| **Projekta galvenās aktivitātes:** | Konferences “Latgales māksla” :   * nolikuma izstrāde, * referātu konkursa izsludināšana, * referātu konkursa rezultātu apkopošana un paziņošana, * referātu iesūtīšana drukāšanai, * referātu krājuma drukāšana, * konferences rīkošana, referātu krājuma prezentācija. |

Daugavpils valstspilsētas pašvaldības

domes priekšsēdētājs A.Elksniņš